CELEX: E2018P0002
Language: fi
Date: 2018-07-13 00:00:00
Title: Fürstliches Landgerichtin 13. heinäkuuta 2018 esittämä pyyntö saada EFTAn tuomioistuimelta neuvoa-antava lausunto asiassa C vastaan Concordia Schweizerische Kranken- und Unfallversicherung AG, Landesvertretung Liechtenstein (Asia E-2/18)

6.12.2018   
            
            
               FI
            
            
               Euroopan unionin virallinen lehti
            
            
               C 439/14
            
         
      Fürstliches Landgerichtin 13. heinäkuuta 2018 esittämä pyyntö saada EFTAn tuomioistuimelta neuvoa-antava lausunto asiassa C vastaan Concordia Schweizerische Kranken- und Unfallversicherung AG, Landesvertretung Liechtenstein
      (Asia E-2/18)
      (2018/C 439/14)
      Fürstliches Landgericht (Liechtensteinin ruhtinaskunnan tuomioistuin) on esittänyt EFTAn tuomioistuimelle 13. heinäkuuta 2018 päivätyllä kirjeellä pyynnön neuvoa-antavan lausunnon saamiseksi asiassa C vastaan Concordia Schweizerische Kranken- und Unfallversicherung AG, Landesvertretung Liechtenstein. Pyyntö saapui tuomioistuimen kirjaamoon 17. heinäkuuta 2018 ja koskee seuraavia kysymyksiä:
      
                  1.
               
               
                  Asetetaanko sosiaaliturvajärjestelmien yhteensovittamisesta 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 883/2004 vain vähimmäisvaatimukset, joita on noudatettava kilpailun vääristymisen estämiseksi, vai ovatko asetuksen säännökset pakollisia siltä osin kuin ne vaikuttavat myös etuuspohjaisten velvoitteiden täyttämiseen maailmanlaajuisesti vakuutussopimuksen nojalla ja rajoittavat sitä? Onko sosiaaliturvajärjestelmien yhteensovittamisesta 29 päivänä huhtikuuta 2004 annettu Euroopan parlamentin ja neuvoston asetus (EY) N:o 883/2004 sovellettavissa sosiaalivakuutusjärjestelmiin, joissa ainoastaan velvoitetaan työntekijät osoittamaan, että heillä on riittävä sairausvakuutus, mutta annetaan heille sopimusvapauden nojalla mahdollisuus valita useista yksityisoikeuden piiriin kuuluvista vakuutuksenantajista ja vaaditaan ainoastaan osoittamaan, että asianmukainen vakuutussopimus on tehty?
               
            
                  2.
               
               
                  
                              a)
                           
                           
                              Onko vakuutuksenottaja sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 voimassaolon takia velvollinen esittämään asuinpaikkansa sosiaalivakuutuslaitokselle laskut, jotka kuuluvat lakisääteisen sairausvakuutusjärjestelmän puitteissa tehdyn vakuutussopimuksen piiriin, jolloin eläkkeen maksamisesta vastuussa olevan jäsenvaltion sosiaalivakuutuslaitos voidaan saattaa korvausvastuuseen vasta, kun asuinpaikan laitos on kieltäytynyt maksamasta, vai voiko vakuutuksenottaja joka tapauksessa vedota vakuutussopimukseen perustuviin oikeuksiinsa?
                           
                        
                              b)
                           
                           
                              Mikäli kohdan a mukaisesti vakuutuksenottaja ei voi vedota vakuutussopimukseen:
                              Päteekö tämä myös silloin, jos vakuutussopimus on tehty lakisääteisen vaatimuksen puitteissa mutta sopimusperusteinen vakuutus kattaa muutakin kuin lain vähimmäisvaatimukset ja sen tekeminen on siten ollut jossain määrin ”vapaaehtoista”?
                           
                        
            
                  3.
               
               
                  Jos vakuutuksenottajat ovat kysymyksen 2 mukaisesti velvollisia esittämään laskut ensin asuinvaltionsa laitokselle:
                  
                              a)
                           
                           
                              Sovelletaanko tätä säännöstä myös vakuutettuun, jolle on jo usean vuoden ajan annettu etuuksia sopimussuhteen perusteella, vai onko sosiaalivakuutusjärjestelmän nojautuminen sosiaaliturvajärjestelmien yhteensovittamisesta 29 päivänä huhtikuuta 2004 annettuun Euroopan parlamentin ja neuvoston asetukseen (EY) N:o 883/2004 vilpittömän mielen periaatteen vastaista?
                           
                        
                              b)
                           
                           
                              Onko sosiaalivakuutusjärjestelmä sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 nojalla oikeutettu perimään vakuutetulta takaisin etuuksia, koska se on aikaisemmin tarjonnut asetuksessa määriteltyä tasoa laajemman vakuutusturvan eli myöntänyt etuuksia, joita ei kyseisen asetuksen säännösten mukaan ole tarpeen maksaa, vai onko takaisinperintä vilpittömän mielen periaatteen vastaista?
                           
                        
                              c)
                           
                           
                              Kun otetaan huomioon sosiaaliturvajärjestelmien yhteensovittamisesta 29 päivänä huhtikuuta 2004 annettu Euroopan parlamentin ja neuvoston asetus (EY) N:o 883/2004, oikeuttaako sosiaalivakuutusjärjestelmän etuuksien antaminen ilman, että laskuja on esitetty asuinpaikan sosiaalivakuutuslaitoksen kautta, vakuutuksenottajan saamaan etuuksia myös jatkossa ilman, että laskuja tarvitsee esittää asuinpaikan sosiaalivakuutuslaitoksen kautta?